REGULAMENTUL (CE) NR. 150/2009 AL COMISIEI
din 20 februarie 2009
de modificare a Regulamentului (CE) nr. 619/2008 de deschidere a unei invitații permanente de participare la proceduri de ofertare pentru restituirile la export care privesc anumite produse lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 161 alineatul (3), articolul 164 alineatul (2) litera (b) și articolul 170, coroborate cu articolul 4,
întrucât:
(1)
Regulamentul (CE) nr. 619/2008 al Comisiei (2) stabilește norme pentru procedurile de ofertare care privesc restituirile la export pentru untul natural în blocuri încadrat la codul ex ex 0405 10 19 9700, uleiul de unt în containere încadrat la codul ex ex 0405 90 10 9000 și laptele praf degresat încadrat la codul ex ex 0402 10 19 9000.
(2)
Pentru a determina restituirile la export pentru respectivele produse lactate, se deschide o invitație permanentă de participare la proceduri de ofertare. În conformitate cu articolul 4 alineatul (2) din Regulamentul (CE) nr. 619/2008, perioadele de ofertare sunt lunare. Pentru a reacționa mai eficient la deteriorarea pieței produselor lactate, procedurile de ofertare pentru determinarea restituirilor la export ar trebui organizate de două ori pe lună.
(3)
Prin urmare, Regulamentul (CE) nr. 619/2008 ar trebui modificat în consecință.
(4)
Deoarece este necesară urgent o măsură eficientă de susținere a pieței, prezentul regulament ar trebui să intre în vigoare în ziua următoare datei publicării.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Articolul 4 alineatul (2) din Regulamentul (CE) nr. 619/2008 se modifică după cum urmează:
1.
La primul paragraf, teza introductivă se înlocuiește cu următorul text:
„Fiecare perioadă de ofertare începe la ora 13:00 (ora Bruxelles-ului) în ziua de marți care precede data de încheiere menționată la al treilea paragraf, cu următoarele excepții:”.
2.
La al treilea paragraf, teza introductivă se înlocuiește cu următorul text:
„Fiecare perioadă de ofertare se încheie la ora 13:00 (ora Bruxelles-ului) în prima și a treia zi de marți a lunii, cu următoarele excepții:”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 februarie 2009.